section_heading: Prenosila stalne dobave
paragraph_text: Prednosti su mehaničkih prenosila stalne dobave prema prenosilima povremene dobave, odnosno dizalicama, sljedeće: postižu se mnogo veće dobave materijala (do 10 000 m<sup>3</sup>/h), povoljniji je omjer mase korisnog tereta (svedene na neko vremensko razdoblje) i vlastite mase prenosila, pogonski su troškovi niži i sigurnost pogona veća, a mogu se postići dugački putovi prijenosa materijala, na primjer uzastopnim povezivanjem pojedinih prenosila u jednu cjelinu. Međutim, prenosila stalne dobave ne mogu prenositi teške terete.